בשנים 1943–1945 פעלה ה"ועדה להגנת האינטרסים האוסטרים בברזיל" תחת הדיפלומט אנטון רטשק, ובאישור משרד החוץ הברזילאי, בריו דה ז'ניירו ובערים אחרות להקמתה מחדש של אוסטריה חופשית.
ביולי-אוגוסט 1952 ביקור השר הפדרלי לענייני חוץ קרל גרובר בברזיל. בדצמבר הגישה ברזיל לאספה הכללית של האו"ם טיוטת החלטה להחזרת ריבונותה המלאה של רפובליקת אוסטריה, שאומצה עם 48 קולות. אף כי יוזמה זו לא הצליחה ישירות, היא תרמה לכך שנושא אמנת המדינה האוסטרית נשאר על סדר היום הבינלאומי.
בשנת 1959 קיבל הצייר והאדריכל האוסטרי פרידנסרייך הונדרוואסר את פרס סאנברה בביאנלה בסאו פאולו. בשנת 1960 ביקר סגן הקנצלר האוסטרי ברונו פיטרמן בברזיל בתפקידו כשר לתעשייה הלאומית.
בשנת 1980 ביקר השר הפדרלי לענייני חוץ, ויליבאלד פאר, בביקור רשמי בברזיל. בשנת 1982 ביקרה שר החוץ הברזילאי רמירו סראיבה גריירו באוסטריה. בשנת 1984 קיבל נשיא איגוד עובדי המתכת הברזילאים לואיז אינסיו דה סילבה קיבל את פרס ברונו קרייסקי על פועלו למען זכויות אדם בווינה. באותה שנה אנטוניו קרלוס ז'ובים ניגן עם תזמורת רדיו וינה בקונצרטהאוס של וינה. מאוחר יותר היה ניתן לראות אותו גם בווינה עם אמן הקברט גרהארד ברונר.
בשנת 1985 שר המדע, היינץ פישר, נסע לברזיל כנציג הממשלה האוסטרית כדי לחזות בהשבעה של הנשיא טנקרדו נווס. בשנת 1988 הכומר והפעיל הברזילאי פריי בטו קיבל את פרס ברונו קרייסקי על פועלו לזכויות אדם בווינה. בשנת 1989 שר החוץ הברזילאי אברו סודרה נסע לווינה, ונפגש גם עם שר החוץ אלויס מוק לשיחות. בשנת 1991 המזכיר הכללי תומאס קלסטיל פגש את שר החוץ הברזילאי פרנסיסקו רזק והמזכ"ל מרקוס קסטריוטו דה אזמבוז'ה. בשנת 1992 השתתפו הקנצלר פרנץ ורניצקי והשרה רות פלדגריל-צנקל בפסגת כדור הארץ של האו"ם לאיכות הסביבה ולפיתוח בריו דה ז'ניירו.
בשנת 1995 נשיא המועצה הלאומית היינץ פישר ייצג את אוסטריה בהשבעת הנשיא פרננדו אנריקה קרדוסו. בשנת 1999 הקנצלר ויקטור קלימה ומזכיר המדינה לענייני חוץ, בניטה פררו וולדנר, נפגשו בריו לקראת הפסגה הראשונה של האיחוד האירופי-אמריקה הלטינית-קריבית. באותה שנה פליקס באומגרטנר האוסטרי השיג את שיא העולם בזינוק הצניחה הנמוך ביותר מפסל ישו הגואל בריו דה ז'ניירו (29 מטרים).
יחסים כלכליים.
היקף הסחר הדו-צדדי יותר שולש מאז 2003. ברזיל הפכה לשוק הרביעי בגודלו בכלכלה האוסטרית, והוא יותר מ-46% אחוז מכל הסחר עם אמריקה הלטינית. כיום מחזיקות בברזיל חברות אוסטריות למעלה מ-170 סניפים.
הסחר הבילטרלי הוכפל יותר משנת 2007, והגיע לשיא היסטורי בשנת 2011, והסתכם ב-1.57 מיליארד אירו. היצוא עלה בכמעט 15% והסתכם ב-968.6 מיליון אירו, היבוא ב-18.6% ל-597.6 מיליון אירו. היצוא האוסטרי כולל מכונות (חשמליות), מוצרים פרמצבטיים, נייר, מסילות, מוצרים כימיים. היצוא הברזילאי כולל חומרי גלם, מזון ומשקאות.
על פי הבנק המרכזי בברזיל, ההשקעה הישירה של אוסטריה הסתכמה בסוף 2010 ב-757 מיליון דולר. בערך 200 סניפים או אחזקות של חברות אוסטריות (מכירות, שירות, ייצור, שירותים) קיימים בברזיל, מחציתם נמצאים במדינת סאו פאולו. 20 חברות הבנות האוסטריות החשובות בברזיל כבר מניבות יותר מכירות בעסקי פנים מכלל הייצוא האוסטרי.
נציגויות דיפלומטיות.
אוסטריה מחזיקה בברזיל שגרירות בברזיליה ו-11 קונסוליות בבלו הוריזונטה, בלומנאו, קוריטיבה, פורטלזה, מנאוס, רסיפה, ריו דה ז'ניירו, סלבדור, סאו פאולו, טרזה טיליאס וויטוריה. מאידך, ברזיל מחזיקה באוסטריה בווינה ו-5 קונסוליות בברגנץ, גראץ, אינסברוק, לינץ וזלצבורג.
רכס קלארק
הרי קלארק
דיאטת סאות' ביץ'
דיאטת סאות' ביץ' (באנגלית: South Beach Diet) היא דיאטה פופולרית, שפותחה על ידי הקרדיולוג האמריקאי ארתור אגסטון . הדיאטה התפרסמה לראשונה ב-2003 בעקבות פרסום ספרו רב המכר של אגסטון שעסק בדיאטה.
הדיאטה שמה דגש על צריכת "פחמימות טובות", ובעיקר מזונות אשר עשירים בסיבים תזונתיים, או מזונות עשירים ברכיבים תזונתיים, ולרוב שמה גם דגש על אכילת מאכלים עם אינדקס גליקמי נמוך.
בשלב הראשוני של הדיאטה, שנמשך שבועיים, הדיאטה מנסה לשים סוף לתשוקה לצרוך "פחמימות רעות" כאשר נמנעים מלאכול דגנים או פירות. לאחר שלב זה, הדגנים והפירות מוחזרים בהדרגה לתזונה, אך בכמויות קטנות יותר מהכמויות שנצרכו בעבר, כאשר המיקוד הוא בצריכת מזונות בעלי אינדקס גליקמי נמוך, כמו דגנים מלאים במקום קמח לבן.
על פי אגסטון ל"פחמימות טובות" יש אינדקס גליקמי נמוך, כלומר מתעכלות ונספגות באיטיות. מושם דגש גם על צריכה של פחמימות בעלות ערך תזונתי טוב יותר מהחלופות (לדוגמה, מותר לצרוך כמויות מתונות של אורז חום, אך אסור לצרוך אורז לבן). לפי אגסטון אכילת סיבים או שומן יחד עם פחמימות מאטה את תהליך העיכול שלהם. לפי אגסטון שומנים טובים הם חד שומנים לא רוויים (Monounsaturated fats) ורב שומנים לא רוויים (Polyunsaturated fats). לפי אגסטון שומנים רוויים (Saturated fats) וחומצת שומן טראנס הם "רעים".
הדיאטה שמה דגש על ביצוע שינוי קבוע בדפוסי האכילה של בני אדם, כגון מעבר לאכילת דגנים מלאים וכמויות גדולות של ירקות, בנוסף לצריכת כמויות נאות של חד שומנים לא רוויים ורב שומנים לא רוויים, כולל חומצות שומן אומגה 3 כאשר במקביל מפסיקים לאכול מזונות מעובדים, ובמיוחד מזונות המכילים קמח לבן וסוכר מזוקק.
פליפה אוגוסטו
פליפה אוגוסטו דה אלמידה מונטאירו (בפורטוגזית: Felipe Augusto de Almeida Monteiro; נולד ב-16 במאי 1989), מוכר בשמו הפרטי פליפה (Felipe), הוא כדורגלן ברזילאי, המשחק בעמדת הבלם באתלטיקו מדריד ובנבחרת ברזיל.
קריירת מועדונים.
תחילת הקריירה.
פליפה נולד במוז'י דס קרוזיס שבמדינת סאו פאולו, ברזיל. במהלך ילדותו התאמן פליפה עם מועדון הכדורגל קורינתיאנס. בהיותו נער המשחק בקבוצת הכדורגל ולטרה, היה נוהג פליפה לעזור לאימו בעבודתה, כאשר היה מוביל פטריות בין מסעדות ומוכר אותן. בשנת 2009, חתם על חוזה רשמי עם קבוצת הכדורגל הברזילאית אוניון. פליפה ערך את הופעת הבכורה שלו במועדון בשנת 2009, במסגרת הליגה השנייה בברזיל בה קבוצתו שיחקה. במהלך משחק ידידות שנערך בין אוניון לברגנטינו ראשי המועדון של ברגנטינו, התרשמו מיכולותיו של פליפה והחתימו אותו לחוזה השאלה לשנתיים.
במהלך תקופת ההשאלה זכה פליפה להרבה דקות משחק כששיחק למעלה מ-30 משחקי ליגה בהם כבש שער אחד.
קורינתיאנס.
לאחר ששיחק בסה"כ 88 דקות כדורגל בעונתו הראשונה במועדון, הופתע פליפה לגלות כי זומן לאליפות העולם למועדונים בו התמודדה קבוצתו נגד מחזיקת ליגת האלופות באותה התקופה צ'לסי, פליפה אמנם לא שותף בשני המשחקים ששוחקו אך קבוצתו הצליחה לנצח את צ'לסי ולזכות בתואר. בנוסף לתואר אליפות העולם למועדונים זכה פליפה גם בגביע הליברטדורס באותה השנה.
בעונת 2015/2016, ערך פליפה 26 משחקי ליגה והיה שותף לזכייה של קורינתיאנס באליפות הליגה הברזילאית הראשונה. את שערו הראשון בליגה הבכירה כבש ב-26 ביולי 2015, בתיקו 1-1 שנערך מול קוריטיבה.
פורטו.
ב-15 ביוני 2016, חתם לראשונה פליפה על חוזה עם קבוצה שלא מברזיל. פליפה חתם על חוזה ל-5 עונות עם פורטו. את הופעת הבכורה שלו ערך כבר במשחק הראשון של הליגה הפורטוגלית, בניצחון קבוצתו 1–3. ב-23 באוגוסט אותה השנה כבש את שערו הראשון במועדון, במהלך ניצחון קבוצתו 0–3 על רומא במסגרת מוקדמות ליגת האלופות. חמישה ימים לאחר מכן כבש את שער הליגה הראשון שלו בהפסדה של פורטו 2-1.
בעונת 2017/2018, היה שותף בכיר בזכייתה של פורטו באליפות הליגה הפורטוגלית, כשהוא לצד ארבעה שחקני פורטו נוספים נכללו בקבוצת השנה של הליגה הפורטוגלית.
ב-2 באפריל 2019, הורחק פליפה ממשחק חצי הגמר הגביע הפורטוגלי מול בראגה. פורטו הצליחה להעפיל לגמר לאחר שניצחה 1–4 בסיכום שני המשחקים. בגמר ב-25 במאי כבש פליפה שער מכריע בתוספת הזמן וכפה פנדלים, פורטו לבסוף הפסידה את דו-קרב הפנדלים לספורטינג ליסבון.
אתלטיקו מדריד.
ב-27 במאי 2019, לאחר 4 עונות מוצלחות בפורטו, חתם פליפה על חוזה באתלטיקו מדריד תמורת 20 מיליון אירו.
פליפה ערך את הופעת הבכורה שלו בליגה הספרדית ב-25 באוגוסט 2019, במשחק הליגה מול לגנס. פליפה כבש את שערו הראשון במועדון בניצחון קבוצתו בליגת האלופות על לוקומוטיב מוסקבה ובכך עזר לקבוצתו להעפיל לשלב שמינית הגמר.
את שער הבכורה שלו בלה ליגה כבש ב-4 בינואר 2020, במהלך ניצחונה של אתלטיקו מדריד 2-1 על לבאנטה.
נבחרת ברזיל.
פליפה זומן לראשונה לנבחרת ברזיל לקראת מוקדמות גביע העולם לשנת 2018. פליפה ערך את הופעתו הראשונה בנבחרת ב-11 בספטמבר 2018, במהלך משחק הידידות מול אל סלוודור בה ניצחה נבחרת ברזיל 0–5. באותו משחק הוא שיתף פעולה עם ידידו לקבוצה מפורטו אדר מיליטאו אשר ערך את הופעת הבכורה שלו גם כן.
איב למפרט
איב למפרט (בהולנדית: Yves Lampaert; נולד ב-10 באפריל 1991) הוא רוכב אופני כביש בלגי בקבוצת דקונינק קוויק-סטפ. למפרט היה חלק מהסגל של דקונינק קוויק-סטפ בעת זכייתם במדליית הזהב באליפות העולם (נגד השעון הקבוצתי) ב-2016 ו-2018, ובמדליית הכסף ב-2015 והוא סגן אלוף אירופה לשנת 2019.
ביוגרפיה.
למפרט נולד ב-10 באפריל 1991 באיזחם שבמערב פלנדריה.
כחובבן, למפרט ניצח את אליפות בלגיה עד גיל 23 ב-2012.
טופ-ספורט פלנדרן (2013–2014).